**Balkáni hangulatok: hidak, mecsetek, bazárok, mandarinok**

**Kalandozások Bosznia-Hercegovinában és Dubrovnikban**

**2022. október 19-23.**

**PROGRAM**

**1. nap:** Indulás a kora reggeli órákban utazás pihenőkkel a bosnyák fővárosig, **Sarajevo**ig, ahol egy eredeti bosnyák és **ízletes ebéd** után (leves, csevap tál körettel), 2 órás magyar nyelvű városnézésen veszünk részt, majd szabadidő áll rendelkezésre. Az "Európa Jeruzsálemeként" is emlegetett város egyedülálló légkörét, a történelmét formáló négy vallási csoport (római katolikus, ortodox kereszténység, zsidó és muszlim) által hátrahagyott épített és más kulturális javak adják. A fővárosban néhány száz méteren belül katolikus és ortodox templom, zsinagóga és mecset is található. **Városnéző sétánk** során megtekintésre kerül a Miljacka-folyó partján húzódó óvárosi **Baščarsija** negyed, a **Latin-híd**, ahol Ferenc Ferdinándot meggyilkolta Gavrilo Princip, a **Gazi Huszrev-bég mecset**, a **bazárok**, a **városháza** felújított épülete. **Szállodánk** az óvárostól közelében lesz, így a **vacsorát** követően visszasétálhatunk az óvárosba, hogy éjszakai pompájában is megcsodáljuk a hangulatos Bascarsija városrészt.

**2. nap:** A reggelit követően utunkat **Mostar** irányába folytatjuk, ahol elsétálunk az **Unesco** kultúrális örökségébe tartozó és a város szimbólumaként is ismert ún. **Öreg-hidíg**, majd 2 órás szabadprogram keretében megtekinthető a **Neretva-folyó** két partján húzódó **bazársor**, több **mecset**, de jut idő vásárlásra és ebédre is.
Innen utunkat a bosnyákok „kis-plitvicéje”, a **Kravica-vízesés**hez folytatjuk. *(Belépődíjas.)*
A délutáni órákban utunkat a **tengerpart** felé folytatjuk, ahol szállásunk a következő napokban egy kényelmes, **négycsillagos, szállodában** lesz, ahol szobakiosztás majd, **vacsora** következik.

**3. nap:** A reggelit követően a **Neretva-folyó deltájába** látogatunk, ahol több mint egymillió **mandarin**- és narancsfa található, melyeken évente 60-80 ezer tonna édes, ízletes gyümölcs terem. Az ültetvényen a mandarin likőr és pálinka **köszöntőitalt,** valamint aszalt gyümölcskóstolót követően a házigazdák bemutatják a mandarinszedés technikáját, termesztésének módját. A szüreten mindenki ingyenesen szedhet 3 kg mandarint. A **szüretet** követően rövid buszozás után a Neretva-deltában **csónakos fotószafarival** érkezünk házigazdánk farmjára, ahol egy **tradicionális és ízletes, ebéd következik** *(parázson sült lepénykenyér, rizotto, polenta, halpörkölt, hal és húsos tál körettel, korlátlan bor, víz, kávé)* kerül felszolgálásra. A **vidám hangulatról** **élőzene** gondoskodik és lehetőség nyílik **helyi termékek vásárlására** *(mandarin méz, gránátalma, füge, mandarin, lozovaca és travarica pálinka, lekvárok, stb...)*. A programot követően visszautazunk a **szállodába** ahol szabadidő áll rendelkezésre a **vacsoráig**.

**4. nap:** A reggelit követően két program közül választhatunk: **szabadidő** (pihenéshez a szállodában) **vagy** részvétel a **dubrovniki fakultatív kiránduláson** **magyar nyelvű városnézéssel**, mely során megismerkedünk a világhírű város történelmével, érdekességeivel és látnivalóival, védett műemlékeivel. A városnézés utáni **szabadidőben** jut idő ebédre, látogathatók a **múzeumok**, a **piac**, az **akvárium**, sétálhatunk a **várfalakon**, a **libegőn** felmehetünk a hegyre ahonnan gyönyörű kilátás nyílik a városra és **Lokrum**-szigetre, de akár **sétahajózhatunk** is a város körül! A programot követően a délutáni órákban visszatérés a szállodába, szabadidő a vacsoráig.

**5. nap:** A **reggelit** követően hazaindulunk, érkezés az éjszakai/éjjeli órákban várható.

**A részvételi díj tartalmazza:**

● utazást kényelmes, légkondicionált autóbusszal Szegedről
● magyar nyelvű csoportkísérőt és idegenvezetést az út során
● 1 éjszaka szállást háromcsillagos szállodában Sarajevoban, büféreggelivel, menüs vacsorával
● 3 éjszaka szállást négycsillagos tengerparti szállodában, svédasztalos félpanziós ellátással
● elhelyezést kényelmes, jól felszerelt szobákban
● sarajevoi magyar nyelvű városnézést és szabadidőt, valamint egy eredeti bosnyák ebédet (leves, csevapcsicsa, köret) egy hangulatos vendéglőben
● Mostarban óvárosi sétát, szabadidővel
● Medjugorje központjának megtekintését, szabadidővel
● zenés, szürettel és ebéddel egybekötött kirándulást a mandarin ültetvényre
● csónakos fotó-szafarit a Neretva-delta régiójában
● személyenként ajándék 3 kg mandarint
● üdülőhelyi illetéket

**A részvételi díj nem tartalmazza:**
● a fakultatívan köthető útlemondási biztosítást, amely a részvételi díj 2,5%-a
● a baleset-, betegség- és poggyászbiztosítást, amely már 2550 Ft/fő díjtól köthető az utazás egészére
● a dubrovniki fakultatív kirándulás díját, amely 7 000 Ft/fő (magyar nyelvű 2 órás városnézés audioguide készülékek használatával, szabadidő) - a programon való részvételi szándékot kérjük a megjegyzés mezőbe szíveskedjen beírni

● audioguide eszközök használatát

Ezt az utazást 2020-ban a fenti tartalommal 120 000 Ft / fő hirdettük. Most is lehetett volna tartani, ha nincs háború, felfelé szökő olajárak. Egyelőre a buszosokkal nehéz megalkudni a bizonytalan árak miatt.

Idén is Bíró Gábor kísér el bennünket.

A bizonytalan helyzet miatt most is Balázs Zeljkoval próbáljuk megszervezni az utat.